Alegzandra/wili-2018-roplus huggingface dataset:
O l'ëa abitòu in prinçipio da-i Charrúas, e o l'è stæto scoverto da o spagòllo Juan Díaz de Solís into 1516, c'o l'è arrivòu a-o Río de la Plata. Da-o '700 o l'ea conosciûo co-o nomme de Banda Oriental. Indipendente da-o 1824 sotto a guidda de José Gervasio Artigas, o l'ha dovûo lottâ co-o Braxî e l'Argentinn-a che voeivan a sêu annesciôn.

O Minangkabau (Baso Minangkabau), o l'è unn-a lengua do gruppo lengoistego Malayo Polinesian, parlâ in Indonexia e Malaysia da çirca 7 mioin de personn-e.

Insce Eros no l'é stæto rilevao presenza de un campo magnetico, che se presente a doviæ ese infeiô a-o limite de senscibilitæ do magnetometro a bordo da sonda NEAR Shoemaker: : 4 nT. Ciò poriæ ese spiegao co-o fæto che l'asteroide, into so processo de formazion, o no saiæ mai passao pe una fase liquida.

Vegnúo padron de l'impeo, o dovette resciorve o problema costituçionâ: o l'insei a sostança monarchica do nœuvo regimme inte l'ambito de forme repubbricañe. A ço servì no tanto o consolato (rivestio consecutivamente da-o 31 a-o 23), quanto l'impeio proconsolâ, ch'o ghe dava o comando militâ, e a poistæ tribuniççia (assonta into 23), ch'a ghe conferiva, co-o drito de veto, una poxiçion dominante fra i âtre magistratue; fu conservao ascì o tittolo de imperator, generâ vittoioso; a so poxiçion predominante a se rifletteiva into titolo de Aogusto, co-o so scignificao de onô e veneraçion (no de culto), do quæ o senáto o l'inscignì into 27. Into 12 a.C. o fu fæto ponteffixe mascimo, into 2 a.C. o l'ebbe o tittolo de pater patriae. O nœuvo regimme o seppe interpretâ a consciença da miscion dominatrixe e çivilizatrixe de l'impeo roman, e da paxe feconda de œuvioxitæ, de orde e de benêse; e questi ideæ de gloia e de paxe, che se riflettan inte lettie e inti arte do tempo, poettan oscurâ i antighi idiæ de libertæ.

Zane da Caignan (o Johannes de Mauro de Carignano) Zena, ca. 1250 - 1329) o l'è stæto o primmo cartografo a mette o seu nomme in scia mappa.

A Toscann-a, a l'è unn-a region dell'Italia çentrâ de 3 mioin e mëzo de abitanti, con capoleugo Firense. Confinn-a a ponente co o mâ Tirren, o mâ Ligure e a Liguria, a nòrd co l' Emilia-Romagna a levante co e Marche e l'Umbïa e a sud co-o Lassio.

In gio a-a so morte gh'è di opignoin despæge tra i antighi scritoî che naran e so geste. Ipollito o scrive ch'o fu croxefisso co-o cappo a l'inzu, e sotta o cappo fu bruxao di erbe fetide pe soffocâlo co-o fumme. Sant'Aostin, San Scilidoo de Seviggia e o martirologio de Beda afferman che san Bærtomê o fu spellao vivo.

O l'è famozo prinçipalmente pe o sêu primmo romanzo publicòu, "Madame Bovary", e pe a seu devoçion a-a seu arte e stile, dimostrâ inta costante riçerca da "mot juste" (a paròlla giusta/preçiza).

L'organizzaçion a l'è stæra fondâ da Thomas Naylor, un ex professô de economia de l' Universcitæ de Duke, ch'o l'ha inizioö o movimento pubricando o libbro The Vermont Manifesto (O Manifesto do Vermont) in to 2003.

Judo (柔道 Jūdō, via da cedevolessa) a l'è un ârte marziale nasciua in Giappon con a fondaçion do Kōdōkan da parte do Prof. Jigorō Kanō int'o 1882. Quelli che fan judo se ciamman Judoka.
I Batteri o Schizomiceti son esseri viventi microscopici unicellulari classifichæ in ti Protisti inferiori comme e Spirochete e e Schizoficee. Mentre questi dui ürtimi grüppi son ao sö interno moltô omogenei, i batteri comprenden organiximi fortemente diversci segge comme forma che comme metabolismo. Existe varî grüppi de batteri: o prinçipä o l'è quello di Eubatteri, caratterizou dall'aspetto nettamente unicellulare, da a parete cellulare redena, da a riproduçion pe scission binaria. O grüppo di Eubatteri o l'è quello comprendente ciü specie, e squæxi tütte quelle patogene. I atri tipi de batteri se differençian sôviatütto pe a struttüa da parete cellulare (pe esempio i Mixobatteri). A sciensa che a stüdia i batteri, dita Microbiologia, a se dividde in Microbiologia Generale e Microbiologia Speçiale.

A l'è unn-a cianta annuale cunsciderä originaria du Mediterraneu, da-u quæ dapö a s'è diffüsa in gran parte du mundu, fin a i anni 1950, quàndu in quêxi tüttu u mundu a l'è staeta dîta föa da lézze.

Come o diva anche o Luchetto, i zeneixi lì donde van, pe primma cösa n'âtra Zena ghe fan. Defæti i Tabarchìn pe primma cösa an fondòu inn-a nêuva çitæ, Carlofòrte, e ciù tardi ascì a çitæ de Cädasedda.

A l'interno ascì, i urtimi chinz'anni de regno segnon una grave crixi do "scistema"; o mâcontento in França pe l'assolutismo, e continue guære, a prescion fiscâ; a formaçion de un nucleo d'opoxiçion a-i mettodi do re (Fénelon, Saint-Simon, Boulainvilliers). L'atmosfea de crixi a l'ingugette a mæxima vitta privâ do re. Questo, doppo l'amô zoenî pe Maia Mancini, o l'aveiva spozao (1659) l'infanta spagnolla Maia Texo d'Asburgo, avendo comme favoiie primma a duchessa de la Vallière, da pœu a marcheiza de Montespan, da-a quæ o l'ebbe despægi figgi, e infin Madame de Maintenon, che, doppo a morte da regiña (1683), o sposò segrettamente; sotta l'influsso de quest'urtima a veciaia de Loigi a fu osescionâ da di continnui scruppoli religioxi, in sce-i quæ eserçiton o so peiso ascì i desmui familiæ (1711, morte do drafin; 1712, do figgio e erede de quest'urtimo, o ducca de Borgogna).

O retræto de Ippocrate o l'è noto in ciu coppie derivæ da un originâ do 3° sec. a. C., barbuo, co-o vizo sorcao da rappe e ampia calviçie. L'identificaçion a l'è attestâ da-o confronto con de monæe de Coo, dove compâ a so inmaggine, e da-o trovamento de una copia inta tomba ostiense de un mego con iscriçion ch'a ne ripete o cellebre aforisma "a vitta a l'è curta" (v. vita brevis, ars longa).

O stàddio d'o Boca Juniors o l'è conscideròu un monûmento da-i sêu tifôxi "xeneizes". Pe-e tribûnn-e ærte che ghe dan a forma de 'na scattoa de bonboin o l'è conosciûo comme "Bombonea". E partïe de ballôn co-o famôso entûxiasmo d'i tifôxi, e lûxi, e bômbe, i papê de coî, e o "carlevâ" d'a gente da Bocca, fan pârte de 'n spettacolo c'o no s'ascorda mâi ciû.

O so fruto o g'ha o mæximo nomme: a qualitæ doçe a l'è da specce Prunus avium, quella amaa, dita çeexa amæna, a l'è da specce Prunus cerasus.
E lengoe goideliche ò spesso gaêliche (in irlandeize: teangacha Gaelacha, gaêlico scoçeize: cànanan Goidhealach, manx: çhengaghyn Gaelgagh) son ùnn-a de doe divixoin de lengoe çeltiche insulari, za che l'atra a l'é quella de lengoe bretoni.

Vuè fa pói pärte d'i pussediménti feudäli d'i marcheisi Del Carretto e pói d'i marcheisi di Ponzone, passandu pói a-a Repubbrica de Zena. A vegne dunque eretta a Puistaia. I Zeneixi i aumentan u svilüppu cummerciäle d'u portiu, faxendu de Vuè ün di ciü impurtanti centri purtuäli d'a Rivéa.

Michelangeo Cangiaxo (Zena, 1738 – 1813) o l'è stæto o 182° duxe da Repubbrica de Zena da-o 3 settembre 1791 a-o 3 settembre 1793, o çentotrentesetteximo co-a carrega biennâ.

In ta maggiô parte do mondo o lûnäio Gregorian In ti paixi mussurmen o lûnäio islammego In India o lûnäio naçionâ indian In Isræ o lûnäio ebraico

U l'assümeggia inta furma a-e aquile ma un po ciü trügnu. U l'è lungu tra i 51 e i 57 cm cu in'avertüa di ae da-i 110 a-i 130 cm. U cû u l'è brun russastru.

Goære Stellæ (Star Wars), conosciûo ascì comme Star Wars: Epizòdio IV – Unn-a nêuva speànsa (Star Wars: Episode IV - A New Hope), o l'é un film do 1977 scrîto e diretto da George Lucas. O l'é o primmo film de l'ömònima e fortunâ saga cinematografica.

Santa Margaita ( Santa Margherita Ligure in Italian), detta a Perla du Tigullio, a l'è ûn comüne de 10.203 abitanti da provinsa de Zena e ûn çelebre ed elegante çentro turisticu e balneare da Riviera Ligûre de Levante.

A GCC', Comunitæ di paixi do gorfo persego, a l'è unn-a organisaçion politica e economica di paixi do gorfo persego. A GCC a l'è stæta fondâ o 25 de mazzo 1981.

O papê o l'ea za fabbricao in Ciña, a quante se sa, into 2° sec. a.C. A conoscença di procesci de fabbricaçion a passò inta Corea into 7° sec. d.C. e de chì into Giapon, estendendose into seccolo seguente inte tutto l’Oriente e da pœu, a œuvia di Arabi, inte l'Africa settentrionâ, in Spagna e in Seçilia, d'onde proven o primmo documento œüropeo in sce papê do 1109 (lettia da contessa Adelaide); verso o 1150 a l'ea attiva una cartea inta çittæ spagnolla de Xàtiva. In Italia s'ha notiççia de una cartea ch'a fonçionava presso Bologna, in sce-o Ren, primma do 1200, pe œuvia do meistro Poleize da Fabrian, çittæ ch'a vègne (da-a segonda meitæ do 13° sec.) e a l'arestò a longo o centro da produçion papiæa italiaña. Impulso grandiscimo ebbe l’industria papiâ con l’invençion da stampa, ch'a n'accrebbe enormemente o consummo. A fabbricaçion meccanica do papê a fu introduta da L.N. Robert, inventô da macchina continnua in cian, e squæxi contemporaniamente da M. Leistenschneider, inventô de quella ‘in tondo’, in sce-o finî do 18° seccolo.

A s'affaccia inscia Bahia de Guanabara. A l'è stæta scôverta o giôrno du anno nêuvo de 1502, c'o l'ha dæto, primma a-o gôrfo e dappêu a-a çittæ, o nomme Rio de Janeiro, c'o vêu dî "Sciûmme de Zennâ".

Giœumo (ò Girœummo) Vivado (Zena 1495 – 1577) o l'è stæto o 61° duxe da Repubbrica de Zena da-o 4 zenâ 1559 a-o 4 zenâ 1561, o sezeximo co-a carrega biennâ.
Ö cappulögu Savuneize ö funxunn-a in ciü da "çentru metrupulitàn" pe' i culegaménti in curiéra o stradda ferrô in direçiùn dö vexin cunfin françeize e a Cósta Azurra.

Eros o completa una rotazion in 5,27 ôe; o so asse de rotazion, inclinao de 89° rispetto a-o cian orbitâ, o l'é soggetto a un moto de nutazion ch'o genera di oscillazioin che razonzan i 55" (pe confronto, l'ampiezza da nutazion terrestre a l'é de l'ordine di 2") inta direzion perpendicolâ a-o cian orbitâ; o moto de precescion a-o quæ è soggetto, invece, o l'é de 2,84" l'anno.

A condiçion di Pays d'outre-mer a no l'è ciæa, segondo o conseggio constituçionâ, a denominaçion de "paize d'oltremâ" a no g'ha de conseguençe legali.

Steva De Mai (Zena, 1593 – 25 frevâ 1674) o l'è stæto o 117° duxe da Repubbrica de Zena e re de Corsega, da-o 13 arvî 1663 a-o 12 arvî 1665, o setantedoeximo co-a càrega biennâ.

Un atrô aspettô da tegnï presente in te ô döviä ô spescimetrô a ultrasönni ô l'è che se pöen ottegnï lettüe corrette sôlô in sce spessôi omogenei; in presenza de strati de materiale differente, intercapedini o bôlle d'aia se ha di fäsi echi che crean errôi de lettüa.

O scrisse: Rescripta Bruto de Catone, risposta a-o panegiigo de Caton fæto da Bruto; ezortaçioin a-a filosofia (Hortationes ad philosophiam); e proprie memoie in 13 libbri (Commentarii de vita sua) scin a-a fin da guæra cantabrica (24 a.C.); una Descriptio Italiae, œuvia giograffica inta quæ o se varse do materiâ lasciao da Agrippa; una Vita de Druso; un poemetto in esametri, Sicilia; un libbro de epigrammi (n'aresta doi de scarso valô lettiaio); o l'aveiva començao una trageddia Aiax, che da pœu, macontento da forma, o destrusse. Resta invece l'Index rerum a se gestarum, elenco de so impreize, da Aogusto redæto poco primma de moî, e affidao a-a custodia de Vestæ perché a-a so morte o foise incizo in sce de taoe de bronzo davanti a-o so maosoleo. De questo fu fæto numerose copie, uña de quæ squæxi intrega a l'è o coscì díto Monumentum Ancyranum.

O ritmo mûxicâ o comprende tûtto quello c'appartegne ao movimento c'o slança a mûxica into tempo. Inta dansa, o ritmo o governa i movimenti do corpo.

Rundanin-a (Hirundo rustica) oxellu migratû, lungu 18-19,5 cm. cu-e ae lunghe 12-13 cm. cürve e appiççüe, a cua furcüa, a schen-a de'n cû blö scüu quæxi neigru e u petu ciæu, beige o çenen.

O Cebuàn, o l'è unna lengua do gruppo lengoistego Malayo Polinesian parlâ in te l'isoa de Cebe de Filippinn-e da çirca 22 mioin de personn-e.

Saladin o no subì de perdie eccescive, ançi o l'ariescì a riorganizzâ o so esercito subito doppo; ma into campo croxao e conseguençe psicologiche pe o morâ fun enormi, percose questo o l'ea o primmo veo e proprio scontro diretto con l'invinçibile Saladin doppo o desastroso massacro de Hattin. Saladin o l'ebbe co-o sovran plantageneto di rapporti de stimma, ma o re d'Inghiltæra o no l'arestò in Tæra Santa assæ a longo pe mette a frûto e so indubbie qualitæ guerêe.
O comparse pe a primma votta in te 'n'œuvia de fantascienza into racconto in lengua ingleise Our Distant Cousins (1929) do scrittô irlandeise Lord Dunsany, into quæ un aviatô avventuroso o finisce insce l'asteroide pe un errô de navigazion into so viægio de ritorno da Marte; Eros o l'é un mondo vivo, coverto de boschi e abitao da di animæ scimili a quelli terrestri, ma da-e dimenscioin picceniscime. Saiâ pœu ambientâ insce Eros a striscia a fumetti On the Planetoid Eros da serie Buck Rogers, pubricâ tra o 17 agosto e o 2 dexembre do 1931 in ti Stati Unii.

Secondo a tesi ciù comun-a, se tratta de unn-a famiggia lengoistega ch'a g'ha ciù de sciuscianta lengue parlæ da çirca 340 mioin de personn-e, particolarmente inte l'Asia çentrâ e de levante.

Into 1901 inoltre l'astronomo françeise Charles André o l'aiva registrao de variazioin periodiche inta luminoxitæ de Eros e o l'aiva proposto che l'oggetto o poese ese costituio da doî nuclei a forma de «manubrio da ginnastica». Into 1931, i astronomi sudafrichen van den Bos e Finsen descrissan a forma de l'asteroide comme un «œutto», ne mesuon o periodo de rivoluzion in 5 ôe e 17 menuti e ne stimon o diametro in 23 km (ben proscimo a-o valô reâ de 21 km). In te questo periodo, inoltre, fu applicâ e affinâ insce Eros a tecnica de curve de luxe pe a determinazion do periodo de rotazion e da direzion de l'asse de rotazion de un asteroide.

L'âtóiu d'u Cristu Resortu: u l'è puscìbile amiä dréntu in pregévule côru ligneu d'u quattrusentu de schöa tedésca, e inn-a càscia prucesciunäle d'Anton Maria Maragliàn.

Segondo quante comunemente açetao da-a stoiografia, fu proppio in sce questo ambiente de mercanti e banchê zeneixi che s'arembò a Coroña portogheize pe dâ començo a-o sviluppo da so mainaja atlantega, necessaia premissa pe i esploaçioin geografiche di seccoli succescivi. Into 1317 re Dionigi de Portogallo o nominò o zeneize Manoælo Pessagno armiraggio maggiô da so flotta, concedendo di ampliscimi privileggi no solo a lê e a-i so descendenti, ma a tutta a comunitæ zeneize ch'a l'ótègne un proprio quartê a Lisboña. In sciâ scîa do Pessagno di atri çittadin zeneixi fun assunti a-o serviççio do sovran luxitan, comme meistri d'ascia e pilotti.

Botswana (Nommi offiçiæ: Lefatshe la Botswana in tswana e Republic of Botswana in ingleise), stato de l'Africa meridionâ indipendente da o 1966, a so capitâ a l'è Gaborone. Con 'na popolassion de 2.038.228 abitanti segondo o çensimento do 2011.

Roland de Lassus, conosciûo pe a verscion italiann-a do nomme, Orlando di Lasso, o l'è stæto un composcitô fiammingo, nasciûo a Mons, in Belgio into 1532, e mòrto a Monego de Baviera into 1594.

I Teritöi e departimenti d'oltremâ Françeixi (abbreviæ DOM – TOM départements d'outre-mer, territoires d'outre-mer) son teritöi amministræ da a Fransa che non son feua da l'Euròpa. Questi teritöi g'han diversci livelli de autonomïa e son tutti rappresentæ in to parlamento françèise e votan pe o parlamento da Comunitæ Europea.

E lengue Lengue Yukaghir son unn-a famiggia de lengue parlâ in Ruscia da a popolaçion omonima in ta Scibeia, che vivan in ta cianna do sciumme Kolyma.
L'imperatô o l'attuò ascì una grandiosa riforma de l'organizzaçion do stato (quæ a l'ea recesta da-a crixi di antighi ordinamenti e da-e exigençe do nœuvo scistema polittico). L'amministraçion (a danno de magistratue repubbricañe) a fu missa inte moen de fonçionai dipendenti da l'imperatô, formando coscì una nœuva categoria de burocrati e determinando l'asceiza da classe equestre. Aogusto o preize in sce lê a cua de l'annoña, de vie, di conduti, ecc., a moniaçion in óo e in argento. O divize e provinçe in senatoie e impeiæ, o creò o fisco impeiâ co-i redditi de provinçe da lê dipendente; o providde a l'instituçion do censo provinçâ. O creò di contingenti fisci de legioin (25 unitæ) pe e zone de confin renañe, danubiañe e orientæ, nonché in Egitto, Africa e Spagna. O divize l'Italia inte 11 regioin, o riorganizzò l'amministraçion de Romma, ch'o divise inte 14 regioin, o stabilì e coorte urbañe comme guarnixon, e coorte di viggili pe a segueça e a difeiza contra i incendi. Fu da lê istituio e coorte pretoie e fissæ into numero de nœuve, de quæ træ stabilie in Romma e i âtre spantegæ in Italia. O combatté o mácostumme co-ina vasta legislaçion ch'a metteiva e associaçioin sotta o controllo do stato, o puniva e máversaçioin elettoræ, o tutelava a famiggia, ecc. o çercò de ravvivâ a religion tradiçionâ. A Romma (foro de Aogusto, Campo Marçio, ecc.) e fœua o desgugette una grandiosa attivitæ ediliççia. O fondò 28 nœuve colonnie.

A Fransa a reciamma a sovranitæ de arcunn-e îsoe disabitæ de l'Oçeano Indian, dïte Isoe Spantegæ, (Îles Éparses); e de un'îsoa de l'Oçeano Paxiffego, (Isoa de Clipperton):

Gâvi (ciammâ asì Gäi in ligûre) u l'è in comûne italiàn in Piemunte, u cunta 4.723 abitanti e u s' trêuva in ta Pruvinsa de Lisandria, a mêza strà fra Zena e Lisandria, in ta regiùn stòrica d'Utrazuvu, che 'na vóta l'ëa "Ata Ligûria" e inchêu l'è "bassu Piemunte".

O debella quindi, no sença fadiga, in Bavea (19-23 arv. 1809) e a Wagram (6 luggio) a 5ª coaliçion, capezzâ da l'Aostria, e o l'impoñe a paxe de Schönbrunn (14 ott. 1809), ch'a segna l'apogeo da potença napolionnica, pe i ampliamenti teritoriæ che o trattao e i succescivi provvedimenti portan a l'Impeo françeize e a-i so satelliti.

Invece o cavaggeo ingreise Roggê de Hoveden, ch'o l'ea a-a terça croxâ insemme a-o re Riccardo Cœu de Lion, o n'ha lasciao scrito che into 1188, partindo pe-a croxâ, quande ghe fu da çerne i coî pe-e bandee, pe distingue e naçioin crestiañe i uñe da i atre, a croxe rossa se-a piggion i Françeixi, a gianca i Ingreixi e a verde i Fiaminghi.

In t'u XX secolo Vuè a cunusce in svilüppu p'ou ciü indüstriäle. In t'i anni çinquanta e sciuscianta i se inciantan in zóna diversi stabilimenti, scinn'ai anni settanta cun a centräle termuelettrica ex Enel, cun e due ciminaeae de 200 metri ch'i detürpan u paesaggiu d'a zona.

A squaddra ciu da segunda categuria a nu l'ha mai zeugou, oua (2009) doppu avei vintu i play off u campiunatu scursu in tersa categuria a l'è riturnâ in segunda categuria intu campiunatu organissou da u comitatu de Ciavai da Federasiun Italianna Zeugo Calciu.
Figgio de un carradô, dilettante de muxica, o studiò da primma con G. Reutter a S. Steva in Vienna, da pœu con un tâ Spangler. O conobbe Metastaxio ch'o l'aviæ (segondo una tradiçion no açertâ) raccomandao a N. Porpora. Into 1759 o fu assonto comme meistro de cappella do conte Morzin e into 1761 quæ viçemeistro e da pœu meistro da-o prinçipe F. A. Esterházy a-o castello de Eisenstadt. Chì o l'ebbe moddo de çimentáse a-a compoxiçion orchestrâ. Compoxitô e direttô de l'orchestra da famiggia, o l'alternava i sogiorni estivi into castello de campagna de Esterház con quelli a Vienna. Into 1790, licençiao da-o nevo de l'Esterházy, Nicolla, o complesso da cappella, Haydn o conservò o titolo de meistro e una penscion annua; o l'aççettò quindi de recáse a Londra, sciu invio de l'impresaio J. P. Salomon, pe a compoxiçion de muxiche pe l'orchestra de quella çittæ. Doppo un succescivo viægio a Londra (1794-95), o tornò in Aostria reciammao da un nœuvo prinçipe Esterházy, o segondo Nicolla, e o resezette, sorvetutto inti urtimi anni, a Vienna.

Brahe o capì che o progresso inta sciença astronomica o poeiva êse ótegnúo, no co l'ócaxonâ óservaçion fortuita, ma solo con un'osservaçion scistematica e rigorosa, nœutte doppo nœutte, e tramite l'uso di strumenti che foisan i ciu accuræ poscibile. O fu in grao de megioâ e ampliâ i strumenti existenti e de creâne di nœuvi. E so mezuaçioin a œuggio nuo da parallasse planetaia ean accuræ a-o menúo d'ærco. Queste mezuaçioin, doppo a morte de Brahe, divègnan possesso de Keplero.

Punto morto o l' è ognidün di dui punti estremi che razzunze un piston ch'o se mesce alternativamente in te un cilindro. In corrispondenza di punti morti o piston o l'arresta o sö movimento e o ne inverte o verso.

Pelle: neigra ò ben marmoizâ de placche neigre, ma mai intregamente gianca. O çê da bocca, e lerfe, e parte genitæ e i cuscinetti plantæ son neigri.

Foscia a difiççile scituaçion polittica e econommica da Repubbrica a-a meitæ do seccolo, quande no s'atrovava in Zena di çittadin onesti disposti a açetâ o consolato pe i gravi oneri finançiai ch'o comportava, a distrasse o Caffao da l'attivitæ de cronista, a-o riportò inte l'agon politico e a-o spinse a assumme, into 1154, ciu che settantenne, l'incarrego d'ambasciao presso o Federigo Barbarossa. De questa so primma miscion presso l'impiao possedemmo scarse notiççie inti Annæ, donde en aregordæ e manifestaçioin de scimpatia e e generiche esprescioin de circostança dœuviæ da-o Barbarossa inti confronti di rappresentanti zeneixi. S'emmo da credde a Otton de Frixinga, i Zeneixi presenton a l'impiatô di ræi exemplæ d'animæ, quæ lioin, struççi, pappagaggi, che provegnivan da-e scoraie da liatri effetoæ contra i Sæxin in Spagna.

Roanda (nommi ofiçiæ: Repubulika y'u Rwanda in kinyarwanda, République du Rwanda in françèise e Republic of Rwanda in ingleise), stato de l'Africa çentro-orientâ indipendente da-o 1962, a so capitâ a l'è Kigali.
Into biennio 1974-1975 l'é stæto quindi oggetto de una terza campagna de osservazioin, in occaxon de un avvexinamento particolarmente streito a-a Tæra, i risultæ da quæ fun pubricæ into numero do mazzo do 1976 da revista Icarus. Eros o fu osservao into vixibile, in te l'infrarosso e attraverso di strumenti radar; ne fun stimæ l'albedo (pâ a 0,19 ± 0,01), e dimenscioin (13 × 15 × 36 km), o periodo de rotazion (5 ôe 16 menuti e 13,4 segondi) e a direzion de l'asse de rotazion. Fun çercæ di indizi insce-a so compoxizion, mentre e osservazioin in te l'infrarosso rivelon a presenza in superfiçie de un strato de regolite scimile a quella lunâ.

O s'attrêuva inscio confin sûd d'a çittæ e o déve o sêu nomme a-a sêu poxiçion inscia foxe (o "bocca") d'o sciûmme Matanza (ciammòu Riachuelo, "rianello") into Río de la Plata.

I lavüi düan sett'anni, e l'arsenâ ö vegne inauguròu ö 28 agosto 1869 da Domenico Chiodo. Cö a costruçoin de l'Arsenâ a cittæe cangia aspeto, e g'ha un rapidö svilüpo econòmico insemme a un aumento demografego: a popolaçiun a l'ea de 31.500 unitæ int'o 1881, 60.000 unitæ int'o 1901, 123.000 unitæ int'o 1940).

E lengue uraliche son unn-a famiggia de lengue indoeuropee, che a g'ha çirca trenta lengue parlæ da çirca 20 mioin de personn-e, o nomme o vegne da a cadenn-a de monti Urali che separan l'Euròpa da l'Asia, dovve pâ che a lengua reixe da famiggia a segge nasciùa.

Farrokh Bulsara (Zanizibar, 5 Settembre 1946 - London, 24 Novembre 1991), conosciûo comme Freddie Mercury, o l'è stæto 'n mûxicista e composcitô ingleise.

E lengue da famiggia austronesian-a son parlæ in te isoe sud-est de l'Asia e de l'Paxiffego. O nomme Austronesian o vegne da o latin auster (vento do sud) e da o grego antigo nêsos (isoa).

A Provinsa dea Spèza a l'è unn-a dëe quattro provinse da Liguria, cun capulögu äa Spèza e a gha 220.212 abitanti. Cunfinn-a a pünente cun ä Provinsa de Zena, a nord cun l'Emilia-Romagna , a levànte cun ä Toscann-a e a sud a l'è bagnäa da ö Mâ Ligure.

Pe deliviâ ciu rapidamente l'añima da-o corpo, specce doppo avei riçevúo o battezzo spiituâ, i catari no de ræo ricorivan a-o suiçidio, ò megio a-a morte voentaia e libiaixe provocâ da l'astinença completa da ogni nutrimento. Questa morte pe famme a l'ea notta specce inta França meridionâ sotta o nomme de endura. A serviva a fâ sci che o carisma spiituâ riçevúo co l'impoxiçion de moen o no l'andesse compromisso e perduo. De votte i mæximi ministri catari condannavan a-a morte pe zazun chi l'ea stæto purificao in virtù de l'iniçiaçion. Questo o l'ea ascì o segretto pe-o quæ o cataro, deliviao da ogni ligammo mateiâ e morâ, da ogni obrigo domestego e sociâ, solo preoccupao d'alestise a moî in moddo da eludde e insciddie de Satana e reconzonzise a l'essença diviña, o l'affrontava con coraggio e seenitæ, inti periodi de persecuçion, a morte.

Gli studenti della salvezza nazionale movimento dinastia Song,la Editrice commerciale,Shanghai,all'inizio edizione 1936;Taiwan Man Bookstore, Re-pubblicato, Taipei, 1956,1965;Fotocopia versione,Shanghai,1996.
Into sec. XII, San Benardo o l'alamentava con di accenti appascionæ i strepitoxi succesci di eretichi. Verso a fin do secolo l'erexia a l'aiva, specce inta Provença, conquistao tutte e classe sociæ, a nobiltæ no meno che o pœuo. O mæximo clero no solo o se mostrava impotente a nœütralizâ a propaganda eretegâ, ma soventi o se mostrava tollerante e de votte scimpatizante con questa. Forti de l'appoggio di baroin e do popolo, i catari no temeivan d'organizâ de pubbriche conferençe in contraditoio co-i catolleghi, de compî pubbricamente i so riti, predicâ e cantâ scinã inte mæxime gexe di cattolichi. In Italia ascì, specce a Milan, a Firençe, a Viterbo e in atri lœughi, i eretichi aveivan conquistao una libertæ e una força noteive. A gexa a paiva impotente de fronte a questa specce de controgexa catara. Indærno i pappi aveivan organizzao de miscioin e di conçilli pe derenâne l'odaççia e o proselitismo. S. Benardo, verso a meitæ do sec. XII, Peo cardenâ de S. Crizogono into 1177, Enrico abao de Ciaravalle into 1281 aveivan capezao e varie miscioin, ma, nonostante l'ardô do so apostolato e o so prestigio personâ, tutti i so sforçi ean arestæ ven. A lotta a repigiò nœuvo vigô pe œuvia de Innoçençio III. Lê o l'organizò una nœuva miscion çisterçense, capezâ da doi religioxi, di quæ un, amaotiose, o fu sostituio con Pê de Castelnau, arçidiacono de Maguelonne. Munii de pin poei, i nœuvi ligæ pontefegæ se missan a l'œuvia dœuviando di mezi segge persuaxivi segge represcivi, predicando e disputando co-i eretichi, ma int'o mæximo tempo scominigando, confiscando e fando appello a-o braçço secolâ. I risurtæ fun da primma coscì meschin che o Peo Castelnao, avilio, o domandò a-o pappa d'êse dispensao da-e so fonçioin; ma o pappa o no vosse. In questo momento, apponto, se trovavan a passâ pe a Lenguadoca Diego, vesco de Osuña inta Spagna, e o sottopriô do so capittolo Domenego de Guzman, i quæ decidettan d'arestâ inte quelli lœughi pe consacrâse a-a lotta contra i eretichi. Pe rende ciu efficaxe a so œuvia, acobion a-a paola l'esempio, imitando l'attezamento di "perfetti". Rinviao a proppia scorta in Spagna, a pê nui, vestii de sacco, sença dinæ, percorivan e campagne exortando, predicando, pigiando parte a-e dispute pubbriche. Queste, che se prolongavan de votte pe benben di giorni, ean presezue da un comitato mesccio de cattolichi e d'erettichi, e terminavan con un orde do giorno votao a maggiorança da l'assembrea a favô ò contra e converscioin a-o cattoliçismo.

A Lidocainna a l' è un anestetico locale de tipo amidico: a vegne squæxi sempre missa in commercio in ta forma de cloridrou ; a pö esse döviä segge pe inieçion che mediante applicaçion in scê mucose. Comme tütti i anestetici locali a sö açion a l' è dovüa ao blocco da conduçion di stimoli, impedindoghe de camminâ aprövô ai nervi.

A costion d'a Repubbrica Turca do Nord a l'è unn-a de caxoin de lite tra a Comunitæ Europea e a Turchia in te trattative pe l'intrâ da Turchia in ta Communitæ.
Vegnúo amigo de P. Barras o conobbe presso de lê Gioxeppiña de Beauharnais (ch'o sposò o 9 março 1796); e pe incarego de Barras o difeise energicamente a Convençion contro i realisti (13 vendegniâ). O l'ótègne coscì o comando de l'esercito de l'interno, e da pœu de quello d'Italia. Preisa l'offensciva (9 arv. 1796), o batté sepaamente (Montenœutte, Milleximo e Dego) i Aostro-Sardi, costrenzendo questi urtimi a l'armistiçio de Cherasco (28 arv. 1796), quelli, doppo e vittoie de Lonao, Arcoe, Rivoi, e a reisa de Mantova, a-i preliminæ de paxe de Leoben (18 arv. 1797). Occupâ a Lombardia, o ricostituisce in sce-o modello françeize e repubbriche de Zena e de Veneçia e o leva a-o pappa a Romagna (armistiçio de Bologna, 23 zugno 1796; trattao de Tolentin, 18 frev. 1797). Da pœu, co-o trattao de Campoformio (17 ott. 1797), o conferma a-a França o Belgio e o gh'annette e Isoe Ionie, ponendo fin a l'indipendença de Veneçia, o territoio da quæ o passava a l'Aostria (a ecceçion de Bergamo e Brescia incorporæ inta nœuva Repubbrica Cisalpiña).

A UITE ( acronimo de Unione Italiana Tramways Elettrici; Tramways o l' ea poi stæto cangiou in Tranvie ) a l' è stæta a soçietæ che a l' ha gestio o trasporto pübblico a Zena dao 1895 ao 1966.

Disçipliña ch'a studdia quelli fenommeni cosmichi inti quæ l'è fondamentâ l’uzo da meccanica relativista, comme son quelli caratterizzæ da-a libiaçion di enorme quantitæ de energia e da de rapide variaçioin (comme e sorzente squæxi stellæ quasar, e stelle X binaie, l’origgine de l'Universo). Questi fenommeni son spiegabili se se fa ricorso a un’atra sorgente de energia, a gravitaçion, ch'a ven dominante solo quande o corpo o razonze de dimenscioin assæ piciñe, con di elevatiscimi valoî da denscitæ. Pe una stella de massa pægia de quella do Sô, pres., questa dimenscion caratteristega a l'è pâ a 1,5 km; ma za a de dimenscioin 10 votte maggioî gh'è di noteivi effetti de questo gennere. Inte queste condiçioin i effetti previsti da-a relativitæ, restreita e generâ, che in condiçioin ordinaie son de entitæ trascurabile, zœugan un rollo essençiâ; pertanto ocore dœuviâ di apropriæ lezze fixiche e un formalismo matematico assæ ciu complesso.

Ö territoìu spezin e i sö dintörni l'eö abitè da tempi antighiscimi, cumme demustràn i reperti de l'etè dö fëro e dö bronso retrovè int'e altùe e int'e vixinn-e valà.

Carlofórte o se trêuva insciâ n'izoa da Sardegna, l'izoa de San Pé, inta provinsa de Carbonia-Iglesias. o l'è un di doí çentri che parlan tabarchin, 'n antigo dialetto ligûre zenéize

Ma, mentre i Comun arecugeivan de nœuve forçe, o maiezzo (1239) do figgio Enço con Adelaxa viddoa d'Ubado Visconte, zuxe de Tore e de Gallua, o rincruiva l'ostilitæ de Grigœu IX ch'o veddeiva a gexa privâ de l'ereditæ sarda promissa da Adelaxa. Federigo, anco-ina votta scominigao into março 1239, o l'ariescì però a impedî che se radunesse a Romma o concilio indîto co-o fin de depoñilo, catturando gran parte di convocæ (1241).

Coscì ghe ne mandon tanti, scin che un giorno sciortì o nomme d'a figgia do re, e lê, addolorao o disse a-o so popolo: "Pe l'amô di dei piggiæ l'oo e l'argento e tutto quello che gh'ho, ma lasciæme mæ figgia".
A base da çittæ attuâle a l'è nâta da 'n nêuvo ordinamento fæto in 1863, dòpo o teremòto de 1861 (c'o l'ha amassòu 10.000 d'i sêu 18.000 çitadin)

Ô spescimetrô a quadrante ô l' è un strümentô destinoô ä lettüa de quote esterne, o ä mezüa de tocchi de piccôle dimensciôn o ä lettüa dô spessô de lastre o lamë. Raramente questi strümenti eseguen lettüe de spessôi superiôri a 10 mm e con risoluçiôin superiôri a 0,01 mm. De struttüa, questi spescimetri s' assômegian a un micrometro, però ô dispoxitivô de lettüa a vie/tambüô ô l' è sôstituiô da un ciü pratico cômparatô. Ô quadrante o l' è calibroô pe indicä zerô quande i tastatôri sôn a côntattô.

Questo fæto o parriæ ese confermao ninte de meno che da-o ducca do Kent ascì into depliant do pavigion ingreise pe-e Colombiade d'o 1992: "A bandea de San Zorzo, una croxe rossa in campo gianco, a fu adottâ da l'Inghiltæra e da-a çitæ de Londra in to 1190 a ço che e so nave ch'intravan in to Mediterannio gódissan d'a proteçion d'a flotta zeneize. O Monarca Ingleize o pagava 'na tascia annoâ a-o Duxe de Zena pe questo privilegio."

A nommina de Copernico - reciamma o so nomme a "rivoluçion" da-a quæ se fa començâ a sciença moderna, e "copernichen" se diciaron Keplero e Galileo - se deve a l'elaboraçion do scistema eliocentrico ò eliostattego (o Sô fermo a-o [squæxi]- çentro de l'universo limitao da-o çê de stelle fisse) in contrappoxiçion a-o scistema geocentrico e geostattego de l'astronomia grega, da Eüdosso e Aristotele a Tolomeo, a-a quæ s'ea inspiao ascì a conceçion crestiaña, araba e medioevâ do mondo fixico.
Béla Viktor János Bartók, nasciûo a Nagyszentmiklós, Ûngherîa (anchêu pârte da Romania) o 25 Mârso 1881, e mòrto a Nêuva York o 26 Settembre 1945, o l'è stæto 'n composcitô, pianista e investigatô da mûxica folk d'Euròpa orientâ.

A Ferrovia Zena – Casella, ciü conosciüa con o nomme de trenin de Casella a l' è unna linea ferroviaia a scartamento ridotto (1000 millimetri) che a collega Zena con a Valle Scrivia. Da o 1° Zennä 2002 a l' ea stæta gestìa dä Region Liguria attraverso a societæ Ferrovia Genova Casella s.r.l.; ad Arvï do 2010 gh' è subentrou l' AMT.

Mentre queste tratative diavan, o ligao papâ Pê de Castelnau, o 15 zenâ 1208, o vegniva assascinao da man ignota, che se disse armâ da-o conte de Toloza. A prœuvo a-e lettie sempre ciu inscistente d'Innoxenço III, co-o consenso do Feipo Aogusto, ancon restio a sciortî da-o so prudente riserbo co-o pretesto do stato de guæra co l'Inghiltæra, fu organizzao into 1209 a croxâ contra i eretichi e o so faotô conte de Toloza; i croxæ, in numero circa de 50.000 ommi, baroin, prelati e contadin, ean sotta o comando de Scimon de Montfort e a direçion do nœuvo ligao pontifiççio Arnado. A campagna, contrasegnâ da de devastaçioin e di ecciddi sença nomme, a fu aspia e longa e a l'ebbe âtèrne vexende. Into 1209 i croxæ preizan Béziers, sterminando tutti i abitanti no escluxi i cattolichi, Carcassonne e Albi. Se a morte, inta battaggia de Muret, do prinçipâ alliao di eretichi, Pê re d'Aragon, a parse dâ o sorvevento a-i croxæ, a morte do Scimon de Montfort sotta e miage de Toloza into 1218, a parse compromettilo. Morto da pœu Raimondo VI ascì into 1222, a lotta a fu continuâ, sença risurtæ aprexabili, da-o figgio do Scimon, ch'o l'ea successo a-o poæ into comando di croxæ, e da-o figgio do Raimondo. Fu alloa che o figgio de Feipo Aogusto, Luigi VIII, o piggiò a direçion da croxâ e, in parte co i arme, in parte co-a diplomaçia, o costrenzeiva Raimondo VII a açetâ a paxe de Pariggi do 1229. In questa, o conte de Toloza o pigiava, tra l'atro, l'impegno de sterminâ i eretichi, espellendoli da-e so tære e confiscandone i ben. L'erexia catara a vègne definitivamente desreixâ da-e tære de França.

O Cerro Aconcagua ascì Monte Aconcagua, con 6.959 metri inscio livello do mâ, o l'è o monte ciû ærto de l'Americhe e do mondo fêua de l'Asia.

Ma: Vi farò conoscere con chi avete a che fare, canaglia infame, e se avrete l'ardire d'insultarmi adoprerò il bastone, vi farò pentire della vostra tracotanza, m'intendete?

Sisto IV ö l'è stætu Pappa da Cappella Sistinn-a (inn-a segunda Cappélla Sistinn-a a l'è propriu a Sann-a, cumme mausuleu di vëgi dö pappa), Giulio II ö "mecenate" de Michel'Angiu e de Raffaello. Sutta Giulio II i cuminçan o sö servixu e Guärdie Svissere, ch'ancùn inch'ö i portan in-sce a divisa o blâsùn da ruvia savuneize.
In meno de doe settemañe, Adolf Berberich o calcolò un'orbita preliminâ, ch'a permisse de notâ a scingolaritæ de l'asteroide rispetto a tutti i atri alloa noti: a-o perielio, l'oggetto se saiæ infæti trovao entro l'orbita de Marte. De succescive osservazioin, unie a l'individuazion de immagini de pre-scoverta arecugeite da l'Harvard College Observatory za into 1893, permissan de determinâ l'orbita con maggiô accuatezza e de scrovî che l'asteroide into 1894 o s'ea avvexinao a-a Tæra: l'ea stæto coscì scoverto o primmo asteroide near-Earth.

In mêzo a 'na scituassion de violensa politica e de lotte interne lasciæ da-o peronismo, àn piggiòu o poei i militâri inte l'anno 1976. 'Sto periodo de convolscion o l'à lasciòu 30.000 personn-e sparîe (nùmmero molto questionòu scinn-a anchêu) ma o l'è finîo into 1983, un anno dòppo a guæra de Malvinas contro l'Inghiltæra, ch'a l'à sconfito l'Argentinn-a recuperando o contròllo de ìsoe Falkland.

A l'è o çentro de comûnicassion, edûcassion, trasporto, economia e polittega de l'Egitto e a l'è ascì tanto importante tûristegamente, essendo e piramide, i mûsei, i mercoei e e croxëe pe o sciûmme Nilo e méte preferîe da di mioìn de tûristi da tûtto o mondo.

Carlomagno o l'atteize coscì a riordenâ i so vari stæti con di critei unitai, dividdendoli in te de circoscriçioin dîte contee e, se de confin, marche, mentre, a reprimme ogni abuso, o creava e vixite periodiche di missi dominici. Reünioin generæ ò provinciæ, dîte placiti, ogni anno provedeivan a-a legislaçion, ch'a se concretò prinçipalmente inte un'ottanteña de capitolæ; otr'a ço l'œuvia legislativa de Carlomagno a comprende a redaçion scrita, da lê ordenâ dove no se ghe foise za primma provisto, de svariæ lezze popolæ (barbareghe) conservæ in vigô inte varie parte do so impeo.

A fu accugeita, in parte, da-i aotoî d'a Gerusalemme Deliverâ , dove, prezempio, se prefeì adottâ a dexinença -aou pe-i partiçipi passæ d'a primma coniugaçion, foscia un compromisso tra i sostegnitoî d'o "vegio" -ou e quelli d'o "nœuvo" -ao e a fu aççettâ sença riserve da-o Steva De Franchi , ch'o porriæ foscia avei piggiao parte a-a so creaçion, e ch'o-a dœuviò int'o so "Chitarrin" d'o 1772 e int'e so "Commedie" d'o 1772 e d'o 1781.
NEAR Shoemaker o l'orbitò in gio a Eros percorrindo di orbite progrescivamente ciu streite fin a 35 km de raggio - segge into cian polâ de l'asteroide, segge in quello equatoriâ - e eseguindo di sorvoli radenti razonzendo una distanza minima de 2-3 km da-a superfiçie. O mappò a superfiçie e o ne identificò e formazioin geologiche, o permisse de mesue gravimetriche e o compì di analixi da compoxizion de l'asteroide attraverso di spettrometri in te l'infrarosso e inti raggi X. O 12 frevâ 2001, doî giorni primma da concluxon originaiamente cianificâ da miscion, fu tentao una disceisa controllâ verso a superfiçie ch'a se concluse con l'atterraggio da sonda in proscimitæ do cratê Himeros - vexin a-a "sella" de l'asteroide. Con sorpreisa di mæximi controlloî de miscion, a sonda a risultò ancon operativa e inti succescivi sezze giorni fun condute mesue insce-a compoxizion do sœu do scito d'atterraggio co-o spettrometro inti raggi gamma, ch'o s'ea rivelao poco efficaçe inti osservazioin condute da l'orbita. A miscion a l'é terminâ o seguente 28 frevâ.

O ritmo in mûxica, o se referisce a a ripetission de soîn fòrti e debboli a intervalli regolâri o de votte anche irregolâri a l'interno de 'n pesso.

Scignificativamente, o numero di cratei de piccene dimenscioin (infeioî a-i 100-200 m) o l'è minô de quante teoricamente atteiso, analogamente a quante osservao insce Fobos e insce-i aticen lunæ. L'é stæto ipotizzao che questo segge dovuo a-o moto da regolite - provocao da-a pendenza da superfiçie o da-e onde scismiche generæ da un impatto astronomico - ch'o l'aviæ scancellao e traççe di impatti de minoî dimenscioin. Se ritegne, in particolâ, d'avei individuao in te l'impatto ch'o l'ha dæto origine a-a Charlois Regio a caosa de l'assenza de cratei de piccene dimenscioin (con diametro infeiô a-i 500 m) da de diverse aree - che corrispondan complescivamente a-o 40 % da superfiçie de l'asteroide - compreise entro una distanza in linia retta de 9 km da-o punto de l'impatto. Responsabile da degradazion da superfiçie saiæ stæta l'energia scismica produta da l'impatto, ch'a se saiæ propagâ attraverso tutto l'asteroide sotto forma de onde e a l'aviæ determinao o crollo de struttue ciu picciñe. Poiché Eros o g'ha una forma irregolâ, punti anche lonten da superfiçie pœuan ese conzonti da una linia retta ch'a l' attraversa l'asteroide, de longhezza infeiô rispetto a-o percorso superfiçiâ. Coscì, di aree che fra lô pan ben distante, insce de "facce" opposte de l'asteroide, ma compreise entro 9 km da l'impatto, saieivan stæte interessæ da l'evento ch'o l' aviæ determinao infin una distribuzion ineguâ da denscitæ de cratei insce-a superfiçie.

Nöi a fasceiva parte de Rumma e u sö Impero, du quæ a l'ea un múnicippio. Poi a divëgne unn-a grande allëà de Zena, e int'o 1097 a se rivelò fundamentà pë e cruxië. Poi int'o 1202 divegne a Repubbrica de Nöi, finn-o a quando int'o 1797 a vegne preisa dai Franceixi. A sö diocesì a vegne unïa a quella de Sann-a int'o 1829 e entrò int'o Regno d'Italia int'o 1861.
U Punte Filippo Maria Visconti: u se tröva a u cunfìn d'i cumüni de Sann-a, Vuè e Cüggèn , u l'è staetu custruìu in t'u 1434 foscia in se bäsi rumäne. Doppu a recentìscima, cumpléta demulisiùn d'a pärte a punente d'a strûtüa (rampa d'inträta e poggiù de l'arcä), u munüméntu u l'è staetu snatürö cun inn-a segunda arcä de ciüméntu (!), in te l'annu 2000.

Into 1187 o l'inviò a Tiberiade una piccena armâ guidâ da so figgio al-Afdal, pe rapresaggia a un precedente attacco a una carovaña musulmaña da parte de Rinado de Chatillon. Raimondo III de Tripoli o nutriva a sperança che Saladin o se poese alliâ con lê contro Guiddo de Luxignan e pe questo o permisse a-a spediçion de attraversâ Tiberiade o 30 arvî; ma Gerardo de Ridefort, meistro di Cavaggei Templæ, o radunò veloxemente un picceno contingente de soli 140 cavaggei in tutto; a força de Saladin a l'ea composta da 7000 ommi. Se scontron a Cresson, presso Nazaret o 1º mazzo. I Musulmen finzettan una retiâ, Gerardo o l'ordinò una carega, nonostante o pai contraio de Ruggê, e i cavaggei se separon coscì da l'infantaja. I Musulmen ariescin a contrastâ façilmente a carega diretta di crestien, amaççando primma i cavaggei esaosti e da pœu l'infantaja. Gerardo o sopravisse ma tutti i âtri cavaggei fun amaççæ.

Quattro varie [ediçioin] ne ho viste dro Cavallo, e tutte ben meschiñe e ſcorrette; intre quæ, oltre ri erroî proprj dro libbrâ, regna uña inçertiſſima, e conſeguentemente oſcuriſſima ortografia. Mi me piggio ra libertæ de fiſſâra, premettendo doe o træ regole per leze con ſegureçça. Se mi aveſſe à rende conto dre raxoin, re quæ m'han determinao à fiſſâ re tæ o tal'atre prononçie , faræ coſa à ri ciu piña d' inutilitæ , à tanti de noja: contentandoſe ro mondo, in materia de lengua , sareiv'à dî ſpinoſiſſima, de ſavei re pronunçie, ſença rintracciâne ro perché.

A apricotta o bricòccalo (in ingleise 'apricot' e in intalian 'albicocca') a l'è o fruto de l'ærboo do bricocco (Prunus armeniaca). A cianta a l'è da mexima famiggia e genere de fruti comme a çëxa, o pèrsego e a brigna.

E lengoe gaêliche àn formou stòricamente un insemme de dialetti deuviæ da-o sud de l'Irlanda a traverso l'Izoa de Man fin a-o nòrd da Scòçia.

O Curdo (Kurdî), a l'è unn-a lengua do gruppo lengoistego iranico, parlâ in tocchi de Iran, Iraq e Turchia e da diversci emigranti soprattutto in to nòrd Euròpa ascì.

Prêgin: meccanismu manuäle pe' serä l'aegua. Nurmalmente u se dixe pe quelli insc'â stradda, vä a dì pe' i "rübinétti" d'e funtanelle pübliche
Sfrutando o fæto che l'asteroide o foise a l'oppoxizion (razonta o 30 ottobre 1900), se procedette mesuando l'angolo sotteiso da-e conzonzente tra Eros e i ponti d'osservazion insce-a Tæra. A distanza de l'asteroide da-a Tæra a fu quindi determinâ con de sempliçe relazioin trigonometriche: infæti e mesuazioin permissan de conosce i valoî di angoli interni do triangolo avente a-i propri vertexi l'asteroide e, presempio, doî punti insce-a Tæra (a longhezza da conzonzente tra i doî punti insce-a Tæra a l'ea anche questa nota). Se consciderò quindi o triangolo avente a-i propri vertexi a Tæra, o Sô e 433 Eros: a distanza Tæra-asteroide a l'ea stæta mesuâ; noto o periodo de l'orbita de 433 Eros, a distanza Sô-asteroide a poè ese deduta da-a segonda lezze de Keplero; se poette quindi determinâ a distanza media da Tæra da-o Sô, trovando pe quella un valô de 149 504 000 km (o valô ottegnuo attraverso de moderne mesuazioin radar o l'é de 149 597 870,66 km). I risultæ fun pubricæ da Arthur Hinks into 1910. O metodo o pœu in prinçipio ese dœuviao con un quâ-se-sæ terzo corpo , tuttavia, affinché e mesue angolæ seggian e ciu precise poscibile l'é necessaio che o terzo corpo o segge vexin a-a Tæra. Da chì o vantaggio derivante da l'adœuviâ un asteroide comme Eros.

Ren - Sciumme de l’Europa centro-occidentâ (1326 km). O passa insce-o territoio de sei Stati (Svissera, Liechtenstein, Austria, Germania, Fransa, Paixi Basci). O prinsipâ rammo sorgentissio (Ren Anteriô) o nasce inti Arpe svissere, da-o San Gottardo, e o se dirizze verso NE, risevendo poi da scinistra o Ren Posteriô, provegninte da-o masciscio de l’Adula. O sciumme o prosegue in diression N, da primma intregamente in territoio svisseo, da peu segnando o confin tra Svissera e Liechtenstein e tra Svissera e Austria; intrao into Lago de Costansa, o ne sciorte e o prosegue in diression E-O, formando e cheite de Laufen (20 m), presso Sciaffusa. Riçevuo da scinistra l’affluente Aare e toccao Baxilea, o s'indrissa torna verso N, scorindo inta Fossa Renan-a. Succescivamente, penetrao totalmente in territoio tedesco, o percore un’ampia zona cianezante inta quæ o so letto o se allarga progrescivamente e o riçeive da-a drita o Neckar e quindi o Men, so mascimo tributaio. O prosegue dapeu, sempre verso N, in te 'na valle incassaa a traverso o Masciscio Scistoso Renan, riçevendo, da drita, i ægoe do Lahn e da Ruhr e, da scinistra, quelle da Mosella. A Lobit o pennetra inti Paixi Basci: o so delta apparente (in realtæ una ramificassion, e quæ brasse dan leugo a una serie de foxe a estuaio) o comensa a Pannerden, donde o Ren o l'incanella i 2/3 de seu ægue into Waal, che, unindose a-a bassa Meusa, o cangia poi o nomme in Merwede e o se caccia into Mâ do Nord. O restante di ægoe, ò Neder Rijn, doppo avei destaccao a Huissen un atra ramma, l’Ijssel (ch'o sfoxa inte l’Ijssel Meer), o passa pe Arnhem e Wijk, dond'o piggia o nomme de Lek. Bagnao Krimpen e Rotterdam, co-o nomme de Nieuwe Maas, o se dividde a seu votta inte doe ramme, che sboccan into Mâ do Nord.
Tra questi figuava ascì i Maoxelli, uña de ciu antighe e nobbile famigge da çittæ. Desceixi da-a nobiltæ "viscontî" ch'a l'aiva acompagnao a nascita do Comun, questi aveivan delongo piggiao parte attivamente a-a vitta econommica da çittæ, sciché za inta primma meitæ do XIII secolo i trovemmo prezenti tra i mercanti e i banchê œuvianti a Seviggia e in generâ inta Spagna meridionâ, a Lisboña e Çeuta.

L'Organizzaçion de Naçioin Unïe a l'è stæta fondâ in to 1945 da çinquanta naçioin doppo a Segonda Guæra Mondiâ e a l'ha sostituio a Liga de Naçioin fondâ in to 1919 appreuvo a-a Primma Guæra Mondiâ.

L'origgine do nomme "Argentina" a gh'à relassion co-a lezzenda da Sierra del Plata (di monti pìn d'argento), comùn tra i primmi conquistatoî do Sudamerica, portogheixi e spagnòlli, i quæ, rivando a-o Río de la Plata, o ciù lârgo do mondo, scoverto into 1516, l'aivan ciammòu in quello mòddo.

Patèla: Patella caerulea Müsculu: Mytilus galloprovincialis Òstrega: Ostrea Purpu/Capelassu: Octopus vulgaris Sciüpia: Sepiidae Totànu: Todarodes sagittatus Muscardìn: Eledone moschata

In te l'anno 1800 Zena a l'è stæta bloccâ da i Austriachi a da i Ingleixi quande a çittæ a l'ea in man a i Françèixi. O Generâ Andrea Massena o l'ea incarregoö da gestion da çittæ pe conto de Napolion Bonaparte. A l'assedio o l'ha partecipoö, comme capitan, o poeta Ugo Foscolo ascì.

Saladin o l'arecugette un esercito ancon ciu potente forte de 20.000 ommi e o l'invase o regno a zugno: o l'ebbe stradda façile ascì graçie a l'insensâ smañia aggresciva do rezente Guiddo de Luxignan, de Rinado de Chatillon, de Umfreddo II de Toron e do nœuvo Patriarca Eraclio, arçivesco de Cesarea, ch'ean ariescii a vanificâ l'assennâ linia strategica do defunto re lebbroso de Gerusalemme, Bardoin IV, orientâ a un accordo co-e forçe musulmañe de l'area.

L'esercito do Regno de Gerusalemme, mesciaose da-a çittæ Santa in direçion nord pe contrattaccâ, o fu destruto inta battaggia de Hattin (4 luggio 1187), durante a quæ fu catturao segge o re Guiddo, segge o Gran meistro templâ, che fun tegnui ostaggi da rilasciâ in cangio da consegna de ciaççeforte. A reliquia da vea Croxe, portâ in battaggia da-i croxæ comme insegna miacoosa, a fu piggiâ e no se ne seppe ciu ninte. Saladin o decapitò de propria man Rinado de Châtillon, adempindo a-o voto solenne ch'o l'aveiva espresso in precedença de vendicâ una carovaña de pellegrin musulmen diretti a-a Mecca e trucidæ sença pietæ da Rinado. Tutti i Uspialê e i Templæ cattuæ vegnan amaççæ, perché a so regola a vietava de pagâ riscatti pe a so liberaçion e a l'imponeiva a-i guerê deliviæ de tornâ subito a combatte.

Zà sotta a coronn-a spagnòlla, l'attuâle Argentinn-a a fâva in prinçìpio parte do Virreynato del Perú, amministròu da-a çittæ de Limma, ma into 1776 o l'è stæto fondòu o Virreynato del Río de la Plata, con capitâle Buenos Aires.